**SAEIMAS AIZSARDZĪBAS, IEKŠLIETU UN KORUPCIJAS**

**NOVĒRŠANAS KOMISIJAS IZBRAUKUMA SĒDES**

**PROTOKOLS Nr. 141.1.9/6-48-14/24**

**2024. gada 24. septembrī plkst. 11.00**

**Liepājas cietumā**

**Liepājā, Alsungas ielā 29**

**un**

**Jūras spēku bāzē**

**Liepājā, Atmodas bulvārī 9, Karostā**

Sēdē piedalās:

**komisijas deputāti**:

**Raimonds Bergmanis**

**Jānis Skrastiņš**

**Ainars Latkovskis**

**Igors Rajevs**

**Uģis Rotbergs**

**Edvīns Šnore**

**Atis Švinka**

**citas personas:**

* Tieslietu ministrijas Nozaru politikas departamenta Kriminālsodu izpildes politikas nodaļas vadītāja **Kristīne Ķipēna**
* Tieslietu ministrijas Projektu departamenta direktors **Kaspars Ozols**
* Ieslodzījuma vietu pārvaldes priekšnieks **Dmitrijs Kaļins**
* SIA "Tiesu namu aģentūra" (TNA) Juridiskā atbalsta un infrastruktūras attīstības projektu daļas vadītājs **Agris Balodis**
* SIA "Tiesu namu aģentūra" (TNA) jaunā cietuma būvniecības projekta vadītājs **Gints Iesalnieks**
* NBS Jūras spēku komandieris, jūras kapteinis **Māris Polencs**
* NBS Jūras spēku štāba priekšnieks, komandkapteinis **Kaspars Miezītis**
* NBS Jūras spēku mācību centra komandieris, komandkapteinis **Magnuss Līcis**
* NBS Jūras spēku mācību centra Ūdenslīdēju mācību daļas priekšnieks, komandleitnants **Egils Legzdiņš**
* Zemessardzes 4. Kurzemes brigādes 44. kājnieku bataljona Apgādes nodaļas priekšnieks, kapteinis **Uldis Čukurs**

**komisijas darbinieki:**

**Aizsardzības, iekšlietu un korupcijas novēršanas komisijas vecākā konsultante I.Barvika**

**Sēdi vada:** komisijaspriekšsēdētājs R.Bergmanis

**Sēdi protokolē:** vecākākonsultanteI.Barvika

**Sēdes veids:** atklāta sēde ar slēgtu (otro) daļu plkst. 14.00

Tehnisku iemeslu dēļ sēdes ieraksts netiek veikts.

Darba kārtība:

1. Liepājas cietuma būvniecības projekta īstenošana.

2. Jūras spēku bāzes attīstība.

Komisijas deputāti ierodas jaunā Liepājas cietuma kompleksa būvlaukumā (Alsungas ielā 29, Liepājā), lai klātienē apmeklētu šo teritoriju, kur notiek Liepājas cietuma būvniecības projekta īstenošana.

**R.Bergmanis** atklāj izbraukuma sēdi, pateicas Tieslietu ministrijas un Ieslodzījuma vietu pārvaldes vadībai par iespēju komisijai iepazīties klātienē ar minēto stratēģiski nozīmīgo infrastruktūras objektu.

*Pēc NBS lūguma tiek nolemts sēdi organizēt divās daļās – pirmā daļa ir atklāta, bet otrā daļa slēgta – ierobežotas pieejamības informācija.*

1. Liepājas cietuma būvniecības projekta īstenošana.

**R.Bergmanis** akcentē plānotā cietuma būvniecības nozīmīgumu. Dod vārdu TM un IeVP pārstāvjiem.

**K.Ķipēna** un **D.Kaļins** iepazīstina deputātus ar plānotā Liepājas cietuma kompleksu (tiek demonstrēta prezentācija).

Atgādina, ka valdība 2022. gada 18. oktobrī atļāva TM uzņemties jauna cietuma būvniecībai nepieciešamās valsts budžeta ilgtermiņa saistības, nosakot šim mērķim kopējo finansējumu uz četriem gadiem ne vairāk kā 175,6 miljonu eiro apmērā.

Informē, ka darbi apsteidz plānoto laika grafiku, un šobrīd tiek veikti visu sešu kompleksa ēku būvdarbi dažādās stadijās. Atzīmē, ka Liepājas cietums ir valstiskas nozīmes projekts, ar kura realizēšanu tiks sākta pilnīgi jauna, pilnveidota soda izpildes sistēma Latvijā, kuras uzdevums ir samazināt atkārtotu noziegumu izdarīšanu, motivējot ieslodzītos kļūt likumpaklausīgiem un tādējādi veicinot visas Latvijas sabiedrības drošību.

Jaunajā ieslodzījuma vietā būs daudz efektīvākas ieslodzīto resocializācijas iespējas, plašs nodarbinātības centrs un vieta ieslodzīto mācībām. Cietums būs aprīkots ar jaunām, mūsdienīgām tehnoloģijām, kas darbiniekiem palīdzēs labāk veikt ieslodzīto uzraudzību. Īstenojot jaunā cietuma projektēšanu un būvdarbus, notiek nepārtraukta un mērķtiecīga sadarbība starp visām apjomīgajā projektā iesaistītajām pusēm, kas rada pārliecību, ka tiks sasniegti iecerētie mērķi, iekļaujoties gan laika, gan budžeta grafikos un jaunā Liepājas cietuma būvniecība tiks pabeigta līdz 2025. gada septembra beigām.

Aptuveni gadu ļoti aktīvi strādāja projektētāju komanda, izstrādājot izmaiņas cietuma kompleksa sākotnējā būvprojektā. Izmaiņas tika veiktas atbilstoši pasūtītāja (SIA "Tiesu namu aģentūra") un lietotāja ( IeVP) definētajām vajadzībām un integrējot jaunākos inženiersistēmu risinājumus gan drošības, gan kompleksa vadības sistēmām.

Ir veikta racionāla platību optimizēšana, saglabājot cietuma ieslodzīto vietu skaitu, funkcionalitāti, ieslodzīto un personāla drošību. Jaunajā Liepājas cietumā būs paredzētas vietas 1200 ieslodzītajiem (aptvers vienu trešdaļu no visa ieslodzīto skaita). Kompleksā ietilps sešas dažādas ēkas ar kopējo platību gandrīz 37 000 km2.

SIA "Citrus Solutions" realizē jaunā Liepājas cietuma kompleksa būvniecību, atbildot gan par projekta izstādi, gan par būvniecību un autoruzraudzību.

Jaunā Liepājas cietuma kompleksa būvniecībā maksimāli tiek izmantoti Latvijā ražoti būvmateriāli un aprīkojums. Tiek izmantotas tikai Latvijā ražotās dzelzsbetona un metāla konstrukcijas, no kurām lielāko daļu ražo Liepājā. Būvniecībā tiek izmantoti īpaši risinājumi, lai nākotnē atvieglotu darbu cietuma darbiniekiem un mazinātu riskus, kas saistīti ar ieslodzīto neatļautām darbībām. Arī inženiertīkli tiek izbūvēti, ievērojot īpašas drošības prasības, kas piemērotas ieslodzījuma vietas specifikai. Būvlaukumā ir izbūvētas ieslodzīto kameru paraugversijas, kas tiek testētas, lai visi materiāli un risinājumi nodrošinātu maksimālu drošību un ilgmūžību.

Pēc jaunā cietuma pabeigšanas vecā cietuma ēku komplekss netiks paturēts.

No 2025. gada jūlija Ieslodzījuma vietu pārvalde gatavojas uzsākt ieslodzīto konvojēšanas funkcijas realizēšanu, kas būs viena no būtiskākajām darbības prioritātēm nākamajā gadā.

*Iepazīstoties ar jaunā Liepājas cietuma būvniecības objektu un tajā paredzētajiem risinājumiem soda izciešanai un resocializācijai, komisija guva pārliecību, ka šāda soda izciešanas infrastruktūra ir būtiski nepieciešama, lai sasniegtu soda izpildes mērķus.*

*Jaunajā cietumā ieslodzītie būs pilnībā nošķirti no ārpasaules, tādejādi nebūs iespējama aizliegto priekšmetu un vielu jebkāda veida piegādāšana. Arī cietuma izvietojums ārpus pilsētas centra ievērojami mazina riskus.*

*Mūsdienīga cietuma infrastruktūra pārtrauc ieslodzījuma vietās valdošo iekšējo kriminālo subkultūru, jo izslēdz nevēlamu saziņu un ietekmes demonstrēšanu ieslodzīto vidū. Šāda subkultūra raksturīga tikai Austrumeiropas valstīs (mantojums no Padomju Savienības, no armijas), un tai nav vietas rietumu tiesību loka kultūrtelpā.*

*Atzinīgi vērtējami būvniecības tempi un efektīva loģistika.*

**R.Bergmanis** rezumē – ja sistēmā tiks veiktas tik ilgstošā laika posmā iztrūkušās investīcijas, tas mainīs noziedzības faktorus un mazinās noziedzību kopumā. Akcentē, ka sodu izpildes politikas pamatvajadzība ir vēl vienas jaunas ieslodzījuma vietas būvniecība kā stratēģiska prioritāte.

*Deputāti noklausās sagatavoto prezentāciju un uzklausa sniegto informāciju.*

*Turpinājumā plkst. 14.00 notiek sēdes slēgtā (otrā) daļa.*

**R.Bergmanis** pateicas visiem par sniegto informāciju un slēdz izbraukuma sēdi.

Pielikumā: prezentāciju materiāli uz 6 lpp.

Sēde pabeigta plkst. 16.30.

Komisijas priekšsēdētājs R.Bergmanis

Komisijas sekretārs J.Skrastiņš

Protokolēja I.Barvika